
                  10.02.2011.a nr 
Loa andmine Narva Linnavalitsuse ja AS Astri – Narva AS vahel 
sõlmitud „Avalikult kasutatava tee projekteerimise, ehitamise ja 
finantseerimise lepinguga nr 13.07.10“ ette nähtud hüvitise 
enneaegseks ja ühekordseks väljamaksmiseks ning Narva 
Linnavolikogu 06.08.2009. a otsuse nr 113 „Loa andmine 
Astri-Narva AS-ga ristmiku ja tänava ehitamise kulude 
kompenseerimiseks kokkuleppe sõlmimiseks“ 
punkti 1.3 kehtetuks tunnistamine.
1. Asjaolud ja menetluse käik
Vastavalt Narva Linnavolikogu 06.08.2009.a otsusele nr 113 „Loa andmine Astri-Narva AS-ga ristmiku ja tänava ehitamise kulude kompenseerimiseks kokkuleppe sõlmimiseks“ on Narva Linnavalitsuse (linnakantselei registrikood 75008485) ja AS Astri – Narva (äriühingu registrikood 10227532) vahel 13.07.2010.a. sõlmitud „Avalikult kasutatava tee projekteerimise, ehitamise ja finantseerimise leping nr 13.07.10“ . Ülalnimetatud otsuse ja lepinguga on ette nähtud AS Astri – Narva-le kompensatsiooni (lepingus – hüvitis) väljamaksmine viie aasta jooksul (aastatel 2010-2014). 2011. aasta veebruaris esineb võimalus antud hüvitise enneaegseks väljamaksmiseks, seadmata ohtu Narva linna eelarve teiste kulude rahastamist.
2. Õiguslikud alused
Haldusmenetluse seaduse § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. 
Haldusmenetluse seaduse § 68 lõike 2 alusel otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Narva Linnavolikogu 29.06.2000. a määrusega nr 36/16 kinnitatud „Narva linna põhimääruse“ punkti 4.4.14 kohaselt otsustab laenude ja teiste varaliste kohustuste võtmise Narva Linnavolikogu. 
Tulenevalt eelöeldust kuulub Narva Linnavolikogu 06.08.2009. a otsuse nr 113 „Loa andmine Astri-Narva AS-ga ristmiku ja tänava ehitamise kulude kompenseerimiseks kokkuleppe sõlmimiseks“ muutmine (punkti 1.3 kehtetuks tunnistamine) ning 13.07.2010.a. sõlmitud „Avalikult kasutatava tee projekteerimise, ehitamise ja finantseerimise lepinguga nr 13.07.10“ ette nähtud hüvitise enneaegse ja ühekordse väljamaksmise otsustamine Narva Linnavolikogu pädevusse.
3. Otsus

3.1. Lubada Narva Linnavalitsel sõlmida AS-ga Astri – Narva kokkulepe käesoleva otsuse punktis 1 nimetatud lepinguga ette nähtud hüvitise enneaegse ja ühekordse väljamaksmise kohta 2011. aasta veebruaris. Volitada Narva linnapead Tarmo Tammiste´t allkirjastama käesolevas punktis nimetatud kokkulepet.

3.2. Tunnistada kehtetuks Narva Linnavolikogu 06.08.2009.a otsuse nr 113 „Loa andmine Astri-Narva AS-ga ristmiku ja tänava ehitamise kulude kompenseerimiseks kokkuleppe sõlmimiseks“ punkt 1.3.

4. Rakendussätted

4.1. Narva Linnavolikogu Kantseleil teha käesolev otsus asjaosalistele teatavaks.
4.2. Otsus jõustub teatavakstegemisest. 
4.3. Käesolev otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

